Nyirabarasanya

Nyirabarasanya icyatsi gifite akamaro cyane mu mibereho y’Abayarwanda kuva kera, kuko ngo yakoreshwaga mu komora, igihe umuntu akomeretse agafata ibibabi by’inyabarasanya, akatuvuguta agakamurira aho yakomeretse, igikomere kigakira.https://www.kigalitoday.com/ubuzima/ubuvuzi/article/ibi-bimera-bifite-ibanga-mu-buvuzi-gakondohttps://www.facebook.com/248954668490467/posts/rwanda-ubuhinzi-ndumburabutaka-umuti-ukoze-muri-nyirabarasanya/408319685856708/

 Mu kuvura 


 nyirabasanya ivanze n’indi miti kandi ni umuti w’igifu, gusa ngo si byiza ko umuntu yapfa kuyahira akayikoresha uko abonye, kuko hari abahanga mu ikoreshwa ry’imiti y’ibyatsi, ibyiza rero bikaba ari ukubanza kureba, ubisobanukiwe akagufasha, mbere yo gukoresha umuti uwo ari wo wose w’ibyatsi.

 Mu gihe cyo hambere kandi nyirabarasanya yakoreshwaga nk’umutsindo, ingabo z’u Rwanda zajya ku rugamba, hakaba hari abanyamitsindo, abagangahuzi, abapfumu n’abandi, bagakoresha iyo nyirabarasanya bati ‘uturasanire.’ Ikindi kandi bayikoreshaga batongera abanzi babo ngo barasane hagati yabo, kugira ngo babone uko babatsinda.

 nyirabarasanya kandi, abagore ngo bayikoreshaga mu nzaratsi, bagira ngo batongere bakeba babo, bajye bahora barasana n’abagabo, mbese ntibakumvikane, kugeza bananirwanywe, nyuma abagabo bakabagarukira. Gusa iyo nyirabarasanya ngo bayivangagamo indi miti.https://www.kigalitoday.com/ubuhinzi/ubuhinzi/IPRC-South-Bikorera-umuti-wica-udukoko-twangiza-imyakahttps://www.youtube.com/watch?v=AM1gx3uvdeo

 Amashakiro 
Ikiciro:Ibiti
Ikiciro:Ibidukikije
Ikiciro:Ibyatsi